A BIZOTTSÁG HATÁROZATA
(2004. július 23.)
a tagállamok részére a vidékfejlesztési intézkedésekre vonatkozóan a 2000-2006 közötti időszakra az Európai Mezőgazdasági Orientációs és Garanciaalap Garanciarészlege által megítélt keretösszegek indikatív felosztásának rögzítéséről szóló 1999/659/EK határozat módosításáról
(az értesítés a B(2004) 2837. számú dokumentummal történt)
(Csak a dán, holland, angol, finn, francia, német, görög, olasz, portugál, spanyol és svéd szövegek hitelesek.)
(2004/592/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló, 1999. május 17-i 1257/1999/EK rendeletre (1) és különösen annak 46. cikke (2) bekezdésére,
mivel:
(1)
A Bizottság 1999/659/EK határozatával (2) meghatározta a vidékfejlesztési intézkedések részfinanszírozására vonatkozóan a 2000-2006. közötti időszakra az Európai Mezőgazdasági Orientációs és Garanciaalap Garanciarészleg keretösszegeinek kezdeti felosztását.
(2)
Az 1257/1999/EK rendelet 46. cikkének (3) bekezdésével összhangban, a keretösszegek kezdeti felosztását módosítani kell a tényleges kiadások és a tagországok által benyújtott felülvizsgált kiadási előrejelzések alapján, figyelembe véve a programok célkitűzéseit.
(3)
Az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról szóló 1257/1999/EK tanácsi rendelet alkalmazásának részletes szabályairól szóló 2004. április 29-i 817/2004/EK bizottsági rendelet (3) 57. cikkének (2) bekezdésével összhangban, a Bizottságnak az érintett pénzügyi év költségvetésének elfogadását követő két hónapon belül el kell fogadnia a keretösszegek tagállamonkénti kezdeti felosztását.
(4)
A keretösszegek kezdeti felosztásának elfogadásakor számításba kell venni a tagállamok által realizált pénzügyi teljesítést a 2000-2003. közötti időszakban, valamint a 2003. október 1-je előtt benyújtott felülvizsgált előrejelzéseket a 2004., 2005. és 2006. évre vonatkozóan.
(5)
Ennek megfelelően módosítani kell az 1999/659/EK határozatot,
ELFOGADTA EZT A HATÁROZATOT:
1. cikk
Az 1999/659/EK határozat melléklete helyébe ennek a határozatnak a mellékletében szereplő szöveg lép.
2. cikk
Ennek a határozatnak a Belga Királyság, a Dán Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, az Osztrák Köztársaság, a Portugál Köztársaság, a Finn Köztársaság, a Svéd Királyság és Nagy Britannia és Észak-Írország Egyesült Királysága a címzettjei.
Kelt Brüsszelben, 2004. július 23-án.